Kakūnai
Kakūnai – kaimas Panevėžio rajono savivaldybėje, 2 km į vakarus nuo Karsakiškio, Lėvens kairiajame krante, abipus Panevėžio–Daugpilio kelio. Pietvakariniu pakraščiu teka Pietupis, ties jo žiotimis yra valstybės saugomas kultūros paminklas – Pagiegalos kapinynas. Lėvens pakrantėje auga valstybės saugomas gamtos paveldo objektas – Kakūnų ąžuolas. Nuo 2021 m. veikia Hortenzijų parkas; prie įvažiavimo į parką stovi paminklinis akmuo 1863 metų sukilimo mūšiams atminti.